tmilcjeΑπόφαση του Γενικού Δικαστηρίου (έβδομο τμήμα) της 14ης Σεπτεμβρίου 2016 – Trajektna luka Split κατά Επιτροπής
(Υπόθεση T-57/15)
«Κρατικές ενισχύσεις – Λιμενικές υπηρεσίες – Εικαζόμενη ενίσχυση προς τον δημόσιο φορέα θαλάσσιας μεταφοράς επιβατών Jadrolinija – Καθορισμός τιμών από τις κροατικές αρχές για τις υπηρεσίες λιμένος στον λιμένα του Split που αφορούν τις εσωτερικές μεταφορές σε επίπεδο που υποστηρίζεται ότι είναι χαμηλότερο από αυτό που ισχύει για τους λοιπούς κροατικούς λιμένες καθώς και για τις διεθνείς μεταφορές – Ιδιωτικός φορέας με αποκλειστική παραχώρηση της εκμεταλλεύσεως του τερματικού σταθμού επιβατών του λιμένα του Split – Απόφαση με την οποία κρίνεται ότι δεν υφίσταται κρατική ενίσχυση – Έννοια της κρατικής ενισχύσεως – Κρατικοί πόροι»
1.                     Ενισχύσεις χορηγούμενες από τα κράτη – Έννοια – Ενισχύσεις προερχόμενες από κρατικούς πόρους – Καθορισμός τιμών από τις δημόσιες αρχές για ορισμένες υπηρεσίες λιμένος που παρέχονται από ιδιώτη με σύμβαση παραχωρήσεως – Καταβολή απευθείας από τους χρήστες των υπηρεσιών λιμένος – Ποσά που διαβιβάζονται απευθείας και αποκλειστικά μεταξύ ιδιωτών – Δεν εμπίπτουν (Άρθρο 107 § 1 ΣΛΕΕ) (βλ. σκέψεις 23-30, 34, 36, 49, 50)
2.                     Ενισχύσεις χορηγούμενες από τα κράτη – Έννοια – Εκτίμηση βάσει του άρθρου 107, παράγραφος 1, ΣΛΕΕ – Συνεκτίμηση προγενέστερης πρακτικής – Αποκλείεται (Άρθρο 107 § 1 ΣΛΕΕ) (βλ. σκέψη 40)
3.                     Ενισχύσεις χορηγούμενες από τα κράτη – Εξέτασή τους από την Επιτροπή – Προκαταρκτική φάση και κατ’ αμφισβήτηση διαδικασία – Συμβατότητα ενισχύσεως προς την εσωτερική αγορά – Δυσχέρειες εκτιμήσεως – Υποχρέωση της Επιτροπής να κινήσει την κατ’ αμφισβήτηση διαδικασία – Σοβαρές δυσχέρειες – Έννοια – Αντικειμενικός χαρακτήρας – Βάρος αποδείξεως – Περιστάσεις που καταδεικνύουν την ύπαρξη τέτοιων δυσχερειών – Δεν συντρέχουν (Άρθρα 107 § 1 ΣΛΕΕ και 108 §§ 2 και 3 ΣΛΕΕ· κανονισμός 659/1999, άρθρα 4 § 4 και 13 § 1) (βλ. σκέψεις 59-70, 73, 74)
4.                     Ενισχύσεις χορηγούμενες από τα κράτη – Εξέταση των καταγγελιών – Υποχρεώσεις της Επιτροπής – Αιτιολογία – Περιεχόμενο (Άρθρα 108 §§ 2 και 3 ΣΛΕΕ και 296 ΣΛΕΕ) (βλ. σκέψεις 76, 79, 80, 82)
5.                     Προσφυγή ακυρώσεως – Λόγοι – Έλλειψη αιτιολογίας ή ανεπαρκής αιτιολογία – Διάκριση μεταξύ των λόγων αυτών και των αιτιάσεων και επιχειρημάτων που βάλλουν κατά του βασίμου αποφάσεως (Άρθρα 263 ΣΛΕΕ και 296 ΣΛΕΕ) (βλ. σκέψεις 77, 81)
Αντικείμενο
Αίτημα ακυρώσεως, δυνάμει του άρθρου 263 ΣΛΕΕ, της αποφάσεως C(2013) 7285 τελικό της Επιτροπής, της 15ης Οκτωβρίου 2014, σχετικά με την κρατική ενίσχυση SA.37265 (2014/NN) – Κροατία – Εικαζόμενη ενίσχυση στον Jadrolinija.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Trajektna luka Split d.d. στα δικαστικά έξοδα.